Баку

Баку́ (, МФА (азърб.):, Бакъ̀) е столицата на Азербайджан, както и най-големият град на Каспийско море и в региона на Кавказ.

География 
Баку (азерб. Бакъ, възможно от перс. бад кубе – град на ветровете) е столицата и най-големият град в Азербайджан.

Население – 2 064 900 души (2010). 

Географски координати – 40°22′с. ш. 49°53′и. д.

Гербът на Баку представлява три факела на фона на морските вълни. Азербайджан отдавна е наричан „Страна на огньовете“ и Баку с неговите природни огньове е неин символ. Тук живее повече от половината градско население на страната. Територията на Баку е 192 хиляди хектара, а на историческия център на града – Крепостта – 21,5 хектара. Баку се простира на целия Апшеронски полуостров и извън него – включвайки в себе си селища-„амфибии“ върху естествени и изкуствени острови. Баку е разположен на брега на Каспийско море. Множество малки острови (Беюк-зире, Даш-зире, Зенбил, Сенги Муган, Чикил, Гарасу, Хере-зире, Чилов, Пиралахи, Игнат Даш и др.) образуват Бакинския архипелаг.

Климат 
Баку е разположен в зоната на умерения климат. В съответствие с Климатичната класификация на Кьопен, климатът на Баку е студен степен. Летата са топли, сухи и слънчеви, със сравнително високи температури (30 °C) и с най-ниски стойности от 20 °C. Температурата през лятото рядко достига 35 °C. Зимите са студени и влажни, със средна максимална температура от 6 °C и средна минимална от 2 °C, падат и под 0 °С. Обикновено падат около 2 – 3 снеговалежа годишно. Пролетта и есента са леки. Средното количество валежи на година е 210 mm.

История и култура 
Баку е древен град. В древността градът се е наричал на персийски „Барака“ (Baraca, باراکا), а на арменски се е наричал „Пакован“ (Pakovan, Պակովան). За пръв път се споменава в изворите през VI век. Тук се сливат Европа и Азия, западната и източната култура.

Баку е крупен културен център. Тук за пръв път в мюсюлманска страна е вдигната завесата на национален театър, прозвучала е първата опера, издавал се е първият вестник, открита е първата библиотека. Днес в Баку има много музеи и университети.

Сгради и културни паметници 
Разнообразието от исторически паметници е необичайно.

Уникалните скални древни изображения, оставени от първобитните хора върху стените на пещери, на скали и каменни отломъци, могат да се видят в Държавния историко-художествен резерват Гобустан (на 60 km от Баку).

В най-древната част на града – Крепостта „Ичери Шехер“ („Вътрешен град“) се намира цял комплекс уникални древни съоръжения. Това е историко-архитектурният музей – резерват, в който влиза ансамбълът на двореца на Ширваншаховете (XV век). На територията на крепостта се намира Момината кула (XII век). По своите архитектурни особености Момината кула е единствената на Изток.

В Баку могат да се видят и великолепни образци на западноевропейската архитектура от края на XIX и началото на XX век и забележителни образци на архитектурата на 30-те и 80-те години на XX век.

Храмове:

 Храм на огнепоклонниците „Атешгях“, разположен на 30 km от Баку.
 Джамията Биби Хейбат от XIII век е разрушена от болшевиките през 1939 г. и е възстановена през г.

Икономика 
Съвременен Баку е град с развита инфраструктура, който органично съчетава минало и настояще. Също така е крупен индустриален център: старите петролни сонди, знаменитите Нефт Дашларъ („Нефтени камъни“), уникалният завод за дълбоководни основи, съвременните петролни платформи.

Галерия

Известни личности 
 Родени в Баку
 Илхам Алиев (р. 1961), политик
 Наталия Арсениева (1903 – 1997), беларуска поетеса
 Сергей Закариадзе (1909 – 1990), грузински актьор
 Рихард Зорге (1895 – 1944), разузнавач
 Гари Каспаров (р. 1963), шахматист
 Лев Ландау (1908 – 1968), учен
 Владимир Левин (р. 1984), футболист
 Теймур Раджабов (р. 1987), шахматист
 Мстислав Ростропович (1927 – 2007), руски музикант
 Зейналабдин Тагиев (1838 – 1924), бизнесмен

Източници